許起

許起（），字立之，山東兖州府寧陽縣人，明朝政治人物。進士出身。

生平
景泰四年（1453年）癸酉科山東鄉試第十四名。天順元年（1457年）丁丑科會試第九十六名，殿試登進士第二甲第十二名。

轶事
許起之父許彬，為閣臣。天順元年，許起與忠國公石亨侄孫石後同登進士，時人有詩諷刺曰：「閣老賢郎真慷慨，總兵令侄獨軒昂」《萬曆野獲編·卷十四》：薛文清主試 英宗天順元年，南京之試，閣臣許彬子名起，與忠國公石亨侄名俊者，同登進士。時有詩曰：「閣老賢郎真慷慨，總兵令侄獨軒昂」者，指此也。但登科錄刻許起書兄越為奎文閣典籍，遍考列朝無此官，然刻錄必不誤。蓋英宗時猶仍國初舊制設員，今《實錄》、《會典》諸書俱不載，則舊官之不傳多矣。所云「吳節隻知通賄賂，賢孫全不曉文章」，固為仇口；若所云「問仁既已無顏子」指「克己復禮」一節題，芟去首句，此卻不妨；至「祭告如何有太王」，則《詩經》后稷配天，程文果有此語，其說似難通；至若「告子冒名當問罪，周公渫井亦非常」，因《孟子》題為公都子之言而去之，直雲告子，《周易》井卦卻引周公，其說出國初趙東山，亦微有可議。是年薛文清為主考，此何等人品學術，尚遭謗訕，下第舉子之口，真可畏哉！《萬曆野獲編·卷十四》：天順初元會試 英宗以天順元年正月十七日復位，二月會試，主考官為薛文清（瑄）、呂文懿（原），俱一時人望也。而許起、石浚登第時，父彬以侍郎學士為次揆，浚叔亨以忠國公為總兵官，時有作俚詩嘲主司曰：「閣老賢郎真慷慨，總兵令侄獨軒昂。」蓋指起與浚也。至四年呂原再主會試，則浚先因亨敗，詐病居家褫奪，又以怨望磔於市。使在今日追論往事、則薛、呂二人，難乎免矣。是科分考官，有尚寶司丞兼編修李泰者，即太監永昌嗣子也。首場三題，為《大學》、《論語》、《孟子》，而首題不刻程文，殊不可曉。又讀卷為武功徐、靖遠王、興濟楊三伯，而彌封官，有光祿卿蔚能，則由廚役起家，且曾以盜膳物問罪者。次科能再為彌封官，則已升禮部右侍郎，掌寺事矣。前帙已紀石、許而未備，茲又詳之。。

家族
曾祖許成，贈太常寺御。祖父許仲德，贈太常寺卿。父許彬，曾任禮部左侍郎兼翰林學士。母張氏，封淑人；生母何氏。具慶下。兄許超（貢士）、許越（奎文閣典籍）。弟許赴。娶李氏，繼聘孫氏《天一阁藏明代科举录选刊·登科录》（《景泰二年进士登科录》）。

参考

Category:宁阳人
Category:景泰四年癸酉科山東鄉試舉人